Hændelsen skete lidt over klokken 01.00, da mellem seks og ti fodboldfans løber ind på Café 1000Fryd. De laver ballade og kaster med flasker, og tumulten rykkede siden hen udenfor i Kattesundet, hvor der ligeledes blev kastet med sten og flasker. Politiet rykkede hurtigt ud, og fodboldfansene tog benene på nakken. Ingen blev anholdt eller kom til skade. Ifølge Vagtleder Peter Redder fra Nordjyllands Politi er der ballade på Café 1000Fryd oftere og oftere. Hvis det ikke er hver weekend, er det hver anden weekend. Balladen opsøges som regel af en gruppe fodboldtilhængere fra et værtshus på Vesterbro. Politiet har på det seneste øget patruljeringen ved Kattesundet, og vil nu se nærmere på om der kan gøres mere.

Referat:
En gruppe på seks til ti fodboldfans raserede caféen i Kattesundet og kastede med sten og flasker.